cyanic-selkie/wikianc huggingface dataset:
Akerselva
Navn og historie
I et kongelig reskript av 17. oktober 1636 befales de av «Vatterlandets, Grønlands og Piipervigens beboere» som har råd til å bygge i Christiania, å flytte dit. De som ikke hadde råd, skulle flytte til strøket ved Aggershuses elv mellom Sagene og den nåværende elvemunningen. Dette er første gangen vi finner det nye navnet på elva i skrevne dokumenter. Navnet var for tungvint og ble etter hvert forenklet til Agers elv, for så å ende opp med det mer folkelige Akerselva.
På kart fra 1795/95 er elva benevnt «Agger's - eller den saa kaldede Waterland's - elv». Elva har altså også vært kalt Vaterlandselva, etter området Vaterland på vestbredden i nederste del av elva.
Fuji Heavy Industries Ltd.
Fuji Heavy Industries Ltd. er et japansk industrikonsern som er mest kjent for produksjonen av bilmerket Subaru. Firmaet ble grunnlagt i 1953.
David Cameron
Bakgrunn
Fra syvårsalderen gikk Cameron på Heatherdown Preparatory School i Winkfield i Berkshire. Som trettenårig begynte han på kostskolen Eton College.
Akerselva
Navn og historie
Elva ga tidligere kraft til en rekke større industribedrifter. I dag er det i stor grad kontorbedrifter som holder til i de tidligere industriområdene. Deler av elvas nærområde gjennomgår en rivende utvikling. Et av de største eksemplene på dette er Nydalen, en nyutbygget bydel som tidligere utelukkende besto av industribedrifter, blant annet det gamle Christiania Spigerverk.
Akerselva er «Oslos grønne lunge», med parker og turstier fra Maridalsvannet til Vaterland. Elva mellom Grønland og Bjørvika ligger imidlertid i kulvert. Den ble lagt under jorda i 1966 til fordel for trafikkmaskinen Bispelokket, der Bispegata og Nylandsveien møtes.
Oversikt, geologi og fosser
Akerselva renner fra Maridalsvannet nord i byen til Bjørvika, 9,8 km lenger ned. Fallet er 149 meter. Hele elvas løp ligger i byggesonen, mens nedbørsfeltet ligger i Nordmarka.
David Cameron
Politisk karriere
Før han ble valgt inn i det britiske underhuset arbeidet han med informasjon og samfunnskontakt i medieselskapet Carlton Communications. Han var medlem av Conservative Research Department og rådgiver for finansminister Norman Lamont og partiformann Michael Howard. Han var direktør i firmaet Carlton Communications i syv år.
Cameron arbeidet som politisk rådgiver for finansminister Norman Lamont og innenriksminister Michael Howard i John Majors konservative regjering (1992–1997).
Verdensmesterskapet i bandy
Verdensmesterskapet i bandy er en turnering som kårer verdens beste bandylandslag. Turneringen arrangeres av Det internasjonale bandyforbundet (FIB).
Akerselva
Oversikt, geologi og fosser
For rundt 10 000 år siden gikk havet 220 meter høyere enn i dag, om lag 9300 år siden var havet på 150 meter slik at Maridalsvannet ble skilt fra fjorden og Akerselva født, for mellom 7 og 8000 år siden gikk havet til Badebakken øverst på Bjølsen, for 6000 år siden var vannlinjen ved Myraløkka og for 3000 år siden ved Kuba.
Verdensmesterskapet i bandy
Historie
Bandy-VM for menn ble arrangert første gang i 1957, da med kun tre lag. I perioden 1957–1983 deltok fire lag i mesterskapene: Finland, Norge, Sovjetunionen og Sverige, men etterhvert har antallet nasjoner som stiller vokst. På 1970- og 1980-tallet økte interessen for bandy i Nord-Amerika og på 1990-tallet i Øst-Europa. Bandy har etter år 2000 hatt fremgang i Asia.
David Cameron
Politisk karriere
I parlamentet representerer han valgkretsen Witney fra 2001. Han ble medlem av det konservative skyggekabinettet i september 2004. Den 29. september 2005 meddelte han at han stilte som kandidat til å bli partileder for det konservative partiet.
Verdensmesterskapet i bandy
Historie
De første elleve verdensmesterskapene ble vunnet av Sovjetunionen. I 1981 brøt Sverige tradisjonen og ble mestere første gang. Siden har Sverige og Sovjetunionen/Russland delt titlene mellom seg med ett eneste unntak, i 2004 da Finland vant.
Akerselva
Oversikt, geologi og fosser
De 20 fossefallene er, ovenfra: Det er brukt mye stein i elvebredder og broer: Ved Vaterlandsparken er det gjenskapt svaberg av grå Østfoldgranitt fra Hvaler, samme er brukt i brofestene i Hausmanns bro. Både Nybrua, Ankerbrua og Sannerbrua foruten kvernsteinen på Beyerbrua er i lys, grovkornet syenitt.
Akerselva Miljøpark
Høsten 1986 tok daværende miljøvernminister Sissel Rønbeck initiativ til et omfattende handlingsprogram for området langs Akerselva. Rønbeck ønsket å bevare områdets miljø- og kulturhistoriske verdier, med vekt på industri- og arbeiderhistorie. De store utbyggingsplanene på midten av 1980-tallet hadde satt disse verdiene i fare. Friområdene langs Akerselva var under press og viktige kulturminner fra industrialiseringens tidligste fase stod i fare for å forsvinne.
Verdensmesterskapet i bandy
Historie
I perioden 1957–1981 ble VM-turneringen avgjort med seriespill mellom lagene, men siden 1983 har det også vært sluttspill med finale og bronsefinale. VM ble avviklet annethvert år i perioden 1961–2003, men nå er det VM hvert år. 1991 var første gang med en B-gruppe. I 2012 ble det også innført en C-gruppe, da 16 lag deltok i verdensmesterskapet.
David Cameron
Politisk karriere
Den 11. mai 2010 gikk Gordon Brown av som statsminister og dronning Elizabeth II bad da Cameron om å danne regjering. I en alder av 43 år ble Cameron den yngste statsminister siden Robert Jenkinson 198 år tidligere. I sin første tale utenfor 10 Downing Street offentliggjorde han sine planer om å danne regjering sammen med Liberaldemokratene, den første koalisjonsregjeringen siden andre verdenskrig. Nick Clegg, leder for liberaldemokratene, ble visestatsminister. Sammen kontrollerte partiene 363 mandat i underhuset med en majoritet på 76 mandat.
Cameron ble gjenvalgt ved parlamentsvalget i Storbritannia 2015.
Panama-dokumentene
I forbindelse med avsløringene om kontoer i skatteparadiser som fremkom i kjølvannet av lekkasjen av de såkalte Panama-dokumentene innrømmet Cameron i et intervju med britiske ITV News at han selv hadde nydt godt av investeringer hans far hadde gjort utenlands. Han fremholdt imidlertid at han solgte dem i 2010, og at hans fortjeneste var blitt skattlagt på vanlig måte.
Avgang
Han gikk av 13. juli 2016. Cameron ble etterfulgt som statsminister av partifellen Theresa May.
12. september 2016 kunngjorde Cameron også at han trakk seg fra parlamentet med øyeblikkelig virkning.
Akerselva
Akerselva Miljøpark
Prosjektet Akerselva Miljøpark ble etablert med en styringsgruppe med representanter for Miljøverndepartementet og Oslo kommune. Stiftelsen IN’BY (Institutt for byutvikling) ble engasjert som sekretariat for styringsgruppen, med et samlet ansvar for forvaltningsstrategier for industrikulturminnene langs Akerselva og for å ferdigstille en sammenhengende elvepark med en levende laksestamme i en renset elv.
I Tallak Molands bok Historien om Akerselva gjennom de siste 400 år er Akerselva Miljøpark fyldig omtalt i et av kapitlene. Boken er den første samlede fremstillingen av Akerselvas historie.
En rekke kulturminnerapporter og Kommunedelplan Akerselva miljøpark (også kalt KDP Akerselva miljøpark og KDP 4) er blitt stående som viktige resultater av prosjektet Akerselva miljøpark.
Hydrologi
Akerselva får vann fra et nedbørsfelt på vel 230 kvadratkilometer. Østre og vestre Nordmarksvassdraget renner sammen i Maridalsvannet, som er Oslos største innsjø med 3,91 kvadratkilometer og drikkevannskilde. Akerselva utgjør nedre del av Nordmarksvassdraget. Fra Maridalsvannet og ned til utløp i Oslofjorden kalles vassdraget Akerselva.
Vannføringen i Akerselva har de siste 20 årene vært gjennomsnittlig 3 kubikkmeter (3000 liter) per sekund målt ved utløpet av Maridalsvannet. Lysakerelva har mer vann med 4 kubikkmeter per sekund, mens de andre elvene i Oslo ligger mellom 0,09 (Mærradalsbekken) og 1,4 (Alna). Høyeste vannføring per høsten 2006 var 43 kubikkmeter per sekund.
Det naturlige årstilsiget til Maridalsvannet utgjør ca. 7,0 kubikkmeter per sekund (1961 - 90). elva i seg selv er imidlertid regulert, og av dette brukes rundt halvparten til drikkevann. Offentlige myndigheter har fastsatt minstevannføring til minimum 1,0 kubikkmeter per sekund om vinteren og 1,5 om sommeren. Sommeren 1996, da det var sterk tørke, var vannføringen nede i 250 liter per sekund.
Akerselva har flere tilløp: Myrerbekken 1 km nedenfor Maridalsvannet, Ilabekken (tidligere kalt Akersbekken) ved Nedre Foss (overvelvet) og Hovinbekken som renner inn i Akerselva i Grønlandskulverten ved Oslo S.
Fiske
Siden 1976 har ørret og ørekyt vært de faste fiskeartene i Akerselva, siden 1980-årene også laks. Etter etablering av laksetrapp ved Nedre Foss i 2014, kan fisken i dag vandre opp 2,8 kilometer fra Oslofjorden til Øvre Foss på Grünerløkka. Det er satt opp fisketeller ved laksetrappen i Nedre Foss. Fisken kan ikke forsere Øvre Foss.
På 2000-tallet ble det til Statistisk sentralbyrå rapportert fangst av laks og sjøørret fra 0 kg (2002) til 80 kg (2006, av dette 34 kg laks og 46 kg sjøørret). Miljøstatus oppgir at det årlig blir fanget ca. 150 kg laksefisk i Akerselva, hvorav 60-80 % normalt er sjøørret. I årene frem mot etablering av laksetrapp ble det også flyttet opp ca. 150 laksefisk forbi Nedre Foss, mest sjøørret, for å utnytte større deler av vassdraget til fiskeproduksjon. Fisk vandrer også nedover fra Maridalsvannet.
Oslomarkas Fiskeadministrasjon (OFA) anslo i 2010 at det i løpet av siste to årene var satt ut ca. 110 000 yngel av laks, sjøørret og ørret i de øvre delene av elva. Blant andre vil arter som abbor, gjedde og mink spise yngel, slik at det kreves store antall for at det skal bli god bestand. Man anslo i 2010 gode resultater for tilbakevandret gytefisk 4-5 år senere, blant annet fordi vannkvalitet og temperatur var gunstig. Det var da totalfredet fiskesone mellom Grünerbrua og Nedre Foss, fordi denne fossen er et naturlig vandringshinder for fisken. Nedenfor Grünerbrua varer fiskesesongen ut september.
Krepsefiske i Akerselva er tillatt én uke i begynnelsen av august. Rundt 2006 var det kun krepsefiske annethvert år. OFA anslo at det ble tatt ut cirka 4000 kreps i 2006. I perioden 2014–2020 var det krepsefiske hvert år i Akerselva. Før åpningen av krepsesesongen i 2021 kunngjorde OFA at på grunn av krepsepest, minkende bestand og svært mange fiskere, var det besluttet å redusere uttaket av kreps fra Akerselva i forhold til foregående år.
Planter, fugle- og dyreliv
Av treslag finnes alm, ask, bjørk, bøk, furu, gran, gråor, hassel, hegg, hestekastanje, lind, morell, osp, pil, platanlønn, rogn, selje, sommereik, spisslønn, svartor. Av plantearter er det registrert mer enn 200.
Det er registrert 106 fuglearter ved Akerselva, deriblant flaggspett, fossekall, kjernebiter, kvinand, laksand, stokkand (2448 individer tellet vinteren 1999/2000), tornskate og vintererle. Ved nedre del er det måker. For hele Oslo er antallet hekkende arter 140 og for landet 253.
MS «Germa Lionel»
MS «Germa Lionel» var et norsk stykkgods-/bulkskip. Skipet var 80 meter langt og ble bygget 1979 i Singapore for rederiet Gerner Mathisen. Lasteevnen var på 5 200 tonn og farten mellom 11 og 13 knop.
Akerselva
Planter, fugle- og dyreliv
Langs elva, mest langs øvre del, finnes ekorn, flaggermus, grevling, mink, piggsvin, rødrev, røyskatt og, fra 1990-årene, også bever.
MS «Germa Lionel»
Hun seilte under navnene «Keplion», «Kapos», «Azur», «A.P. Light» og «Nesibe e». I det vesentlige trafikkerte hun alle europeiske farvann, men seilte på Storsjøene mellom Canada og U.S.A og ellers i det nordlige Atlanterhavet.
Fotoalbum (album)
Fotoalbum er en samleplate utgitt av Trond Erics i 2004.
MS «Germa Lionel»
Skipet fikk bred omtale i mediene i 1984 i forbindelse med Germa Lionel-saken.
Akerselva
Vannkvalitet, forurensning og utslipp
I 2000 var det badevannskvalitet ned til Nydalsdammen. Vann- og avløpsetaten hadde da som mål å sikre badevannskvalitet ned til Myraløkka.
Akerselva var på 1970-tallet svært forurenset etter 150 års industri- og kloakkutslipp langs elva. På 1980-tallet startet et kommunalt program for å begrense utslippene og få dyre- og fiskelivet tilbake til elva. Målinger av forurensningsnivåer på fem stasjoner langs elva viste en markert bedring fra 1976 til 1990 og videre til 1996. De øvre delene av elva, Bjølsen og oppover, hadde også i 1970-årene en god situasjon. Det kommunale ledningsnettet har 40 overløp som kan gi kloakkutslipp til Akerselva ved driftsfeil, eller når det regner så mye at ledningsnettet blir overbelastet. I alt rundt 100 rør fører regnvann/overflatevann ut i elva.
Natt til onsdag 2. mars 2011 skjedde et alvorlig uhell på Oset vannbehandlingsanlegg øverst i elva, ved at Vann- og avløpsetaten gjorde en feil som førte til at til sammen 6 000 liter fortynnet klor rant ut i Akerselva. Utslippet fikk store konsekvenser for livet i elva, og nesten alt liv i vannet ble borte. klorin Et tverrfaglig utvalg ble nedsatt for å utrede hvordan livet i Akerselva kunne bringes tilbake. Utvalget var sammensatt av representanter for NIVA, Oslo fiskeadministrasjon, Friluftsetaten, Fylkesmannen og VAV. NIVA anslo i 2011 at livet i elva neppe ville være reetablert som normalt før etter to år. I mars 2011 ble det opplyst at mer kunnskap om forholdene i Akerselva etter klorutslippet ville bli tilgjengelig når vanntemperaturen i elva steg, slik at NIVA kunne utføre nye undersøkelser.
Fra Oset til Nydalen
Akerselva starter i sørøstenden av Maridalsvannet med Gjøvikbanen og Myrerveien på østsida. Noe nord for utløpet, som ligger 149 meter over havet, er det nye Oset vannrenseanlegg, som eies av Oslo kommunes vann- og avløpsetat og leverer drikkevann til 90 prosent av Oslos befolkning. Ved dette vannrenseanlegget oppstod det tidlig i mars 2011 hull i en klorslange, og 6 000 liter klor slapp ut i elva. Utslippet drepte nesten 100% av livet i Akerselva, bare noen arter i bunnslammet syntes å ha overlevd katastrofen.
Verdensmesterskapet i bandy
Historie
Det første verdensmesterskapet i bandy for kvinner ble arrangert i 2004. Sverige vant de seks første VM-titlene (2004, 2006, 2007, 2008, 2010 og 2012), men ble slått av Russland i 2014.
Akerselva
Fra Oset til Nydalen
Idet elva igjen dreier sørvest, kommer det første stryket (Frysjafossen) med ei gangbru over. Nedenfor her lå tidligere Kjelsås Bruk, anlagt i 1855 blant annet for produksjon av spiker og ståltråd. Det ble i 1884 kjøpt opp av O. Mustad & Søn og dreiv med fossekraft fram til 1924. Anlegget ble delvis ødelagt av sabotasje under andre verdenskrig.
Elva går så under den svære Nydalsbrua, som er en del av Store ringvei (Ring 3), og den kommer inn i det som tidligere var området til Christiania Spigerverk, etablert i 1853 og i stadig vekst fram til rundt 1970, da konsernet hadde nærmere 2000 sysselsatte i Nydalen. Etter en fusjon med Elkem gikk det imidlertid nedover; i 1989 ble stålverket nedlagt og i 2010 ble den siste spikeren produsert i Nydalen. Av eldre virksomhet kan nevnes Bakke Mølle, anlagt av Hans Nielsen Hauge i 1811 og drevet av ulike eiere fram til 1941.
Området har flere mindre fosser, og elva går dels skjult, dels åpent mellom rehabiliterte fabrikkbygg og nybygg. Her passerer den under Gullhaug bru. Langs Radisson-hotellet er det anlagt park, og akkurat her passerer elva faktisk over T-baneringens tunnel.
Verdensmesterskapet i bandy
Medaljevinnere 1957–2019
! width="40px"|VM ! width="120px"|Gull ! width="120px"|Sølv ! width="120px"|Bronse ! width="120px"|Vertsland
MS «Germa Lionel»
Sommeren 2013 ble Germa Lionel, etter en tids opplag ved italienske Civitavecchia og som «Nesibe e», slept til en tyrkisk havn, der hun ble vraket.
Patriot (den amerikanske revolusjon)
Patrioter (også kjent som partisaner eller opprørere) var britiske kolonister som gjorde opprør mot det britiske monarki under den amerikanske uavhengighetskrigen og etablerte statene som ble Amerikas forente stater. Patriotene utviklet og brukte den politiske filosofien «republikanisme» og var også påvirket av John Locke og det engelske landspartiet. De ble også kalt whiger, kongressmenn eller, på grunn av dere lojalitet til det nye Amerikas forente stater, bare amerikanere.
Som gruppe bestod patriotene av vidt forskjellige politiske synspunkt og sosiale posisjoner, fra college-studenter som Alexander Hamilton via plantere som Thomas Jefferson til vanlige bønder som Daniel Shays. Deres motstandere blant kolonistene var lojalistene som forble lojale til den britiske krone. Lojalistene fordømte sine motstandere med betegnelsen «forrædere».
Ө
Ө (ө), en gjennomstreket О, er en bokstav i det kyrilliske alfabetet som brukes i basjkirsk, kalmykisk, kasakhisk, kirgisisk, mongolsk, burjatisk og jakutisk. Det representerer i de fleste språk en lyd nær den norske ø.
Patriot (den amerikanske revolusjon)
Mange patrioter var aktive før 1775 i grupper som Sons of Liberty. De mest prominente lederne av patriotene blir den dag i dag kalt Founding Fathers of the United States («USAs landsfedre») av amerikanere.
Ө
Tegnet er ganske likt, men ikke identisk med den gammelkyrilliske Ѳ (fita) og gresk Θ (theta). Det ble opprinnelig benyttet i jaŋalif, et eldre kyrillisk alfabet brukt for tatarisk. Vanlige transkriberinger til det latinske alfabetet er ø, ö eller ô (i ISO 9).
Akerselva
Fra Bjølsen til Sannerbrua
Akerselva passerer under Kristoffer Aamots gate og får nå Bjølsen på vestsida og Sandaker på østsida. At det har vært friluftsaktiviteter her, tyder veinavnet Badebakken på. Det henviser til en oppdemmet sjø ( Håkonsjøen ), som ble brukt til både badeplass for folk og vaskested for hester. Mellom elva og blokkene i Mor Gohjertas vei er det i dag et parkanlegg.
Snart gjør elva noen skarpe svinger og blir atter villere. Like før det ligger på vestsida et gammelt trykkbasseng, og ved sida av det en tidligere vannvokterbolig (Riflegata 13, fra 1867), som i dag er barnehage.
Elva passerer under Treschows gate og slipper seg utfor Bjølsenfossen. I området her var det tidlig sag og kornmølle (Sandaker mølle nevnes alt i 1341) og fra tidlig på 1700-tallet såpefabrikk og oljemølle. I 1885 ovetok Bjølsen Valsemølle anlegget, som etter hvert ble landets største hva gjelder hvete og rug. Kornsiloene fra 1939 står her fortsatt, men ellers er det meste av industri borte. Idun Gjærfabrikk holdt det gående fra 1883 til 2005.
Neste tidligere industriområde er Lilleborg Fabrikers anlegg mellom Sandaker og Sagene. Her ble Norges første papirmølle, Bentse Brug, anlagt i 1695, og papir ble produsert her fram til slutten av 1800-tallet. En annen mindre papirmølle var Jerusalems mølle, som var i virksomhet fra rundt 1750 til 1812, da den ble bygd om til tekstilfabrikk under navnet Lilleborg.
Det har ellers vært svært ymse produksjon i området her. Peter Møller etablerte det første såpekokeriet i 1850. Han hadde også oppdrettsanlegg for blodigler, som var en viktig medisinsk artikkel. Som med dagens oppdrettsanlegg for fisk var rømlinger ikke uvanlig, noe de som badet i elva her fikk merke iblant.
Lilleborg avviklet sin industrielle virksomhet her i 1997, men et kontorbygg finnes fortsatt oppe ved Vogts gate. Området er nå bygd om til boliger, dels ved gjenbruk av eldre bygg, dels ved nye blokker.
Akerselva passerer under Bentsebrua inn på Myraløkka. Elvelandskapet blir flatt, men det er ikke lenger myrlendt. Vestsida er nå et flott friluftsområde i bakkene ned fra Maridalsveien og Arendalsgata, et område som tidligere tilhørte Øvre Vøyen gård. Amfiformen det har i dag, skyldes at en har gravd ut leire her til teglbrenning. Heilt inntil elva ligger et kontorbygg som skjuler en liten foss. Der var det kvern så tidlig som på 1300-tallet.
Østsida domineres av det store fabrikkanlegget til Myrens Verksted, som ble etablert rundt 1850. Dette var Norges første turbinprodusent, og de laget ellers maskiner til mye annen industri, også for eksport. Verkstedet ble nedlagt i 1988, og området huser nå kontorer og en del mediebedrifter, blant annet NRK Østlandssendingen og Rubicon TV. De karakteristiske murhusene i Arendalsgata er opprinnelig arbeiderboliger for Myren.
Elva løper så under Vøyenbrua, før den kommer inn i sitt mest fosserike område – Sagene og Grünerløkka. Først kommer Vøyenfallene med Hjulafossen, og her er mengder med tidligere industri som er ombygd til kontorer, restauranter og annen virksomhet. Området har flere skulpturer og monumenter til minne om aktiviteten som var her: fabrikkinspektør Betzy Kjelsberg, forfatter Oskar Braaten og ikke minst fabrikkjentene.
Ovenfor den bratte Labakken ligger et stort gult trehus fra 1736. Dette er Norges eldste bevarte industribygning, som først var mølle (Glads mølle), seinere ullspinneri og veveri. På vestsida ligger det storslagne anlegget til Hjula Væverier, som starta i det små i 1848, men hadde rundt 800 arbeidsplasser i 1890. Fabrikken ble nedlagt i 1957. Den gigantiske produksjonshallen med overlys ble ødelagt av brann i 1971, men utvendig er det meste bevart. På østsida ligger Sagene bad og Sagene skole.
Bok-kule
Bok-kuler er mørke og kalde skyer av støv og gass så tette at de stengerfor alt lys som kommer bakfra. Bok-kuler finnes i H II-regioner, som er områder med aktiv stjernedannelse, og det er antatt at det kan foregå stjernedannelse inne i selve bok-kulene.
Akerselva
Fra Bjølsen til Sannerbrua
Østbredden av elva Vøyenbrua og Sannerbrua har i dag et mer parkmessig preg i en viss bredde. Området domineres likevel av et stort kontorkompleks med tre blokker i Thorvald Meyers gate 7–11 og ei boligblokk (nr. 5) i 18 etasjer. Og øst for dette igjen ligger restene av Ringnes bryggeri, nå boligområdet Ringnes Park. På den store sletten som nå er friluftsområde med parkeringsanlegg under lå Foss Bryggeri til det ble revet på 1960-tallet. Og lengst inntil Sannergata ligger Navs hovedkontor.
Dette området på østsida ble kjøpt av staten i 1846, og det ble anlagt kledesstampe for tukthusarbeidere. Det lille røde huset øverst i bakken, som i dag går under navnet Hønse-Lovisas hus, var egentlig stampemesterens bolig. Området har ellers huset både teglverk og bryggeri, og en tidlig plan var å legge et teknisk museum her.
Grünerløkka
Akerselva passerer nå under Sannerbrua og får Grünerløkka på østsida og Ila/Fredensborg på vestsida. Igjen går elva i stryk nedover, det første er Øvre Foss, også kalt Seilduksfossen etter Christiania Seildugsfabrik, som lå på østsida her. I dag er området omgjort til Kunsthøgskolen i Oslo. Fra 1841 hadde Akers mekaniske verksted sitt første tilholdssted her, mens «Seilduken» overtok området og startet driften i 1858. Bare Slottet ble sagt å være større blant byens bygninger. På det meste var her 900 ansatte. På vestsida lå Schultzehaugen, der det også har vært allsidig industri, blant annet teglverk. I dag er elvebredden her bebygd av blokker (Schultzehagen og Waldemars hage).
Over elva går Aamodt bru, som ble flyttet hit i 1952. I bakken nedafor ligger Arkitekthøgskolen i det som tidligere var Oslo Lysverkers verkstedsbygning, oppført i tilknytning til hovedbygningen på Nedre Schultzehaugen, som brant i 1970-årene. Deretter kommer Kuba-området, en park på begge sider av elva. Oslo Gassverk hadde her en gigantisk gassbeholder på vestsiden. Den leverte gass til oppvarming og belysning i byen. Fundamentet etter gassbeholderen er fortsatt i behold og ble en tid brukt til plaskedam for barn. Gassverkets gamle fyrhus ligger ennå på vestsida og er nå brukt som serveringssted.
På vestsida går også Telthusbakken opp til Gamle Aker kirke. I berget under her var det gruvedrift så tidlig som på 1100-tallet. Akersbakken på samme side nord for kirken het Kirkeveien fram til byutvidelsen i 1878 og var kirkevei for folk i Østre Aker og en del av middelalderens Kongevei vestover fra Gamlebyen (Oslo).
Elvas siste store fall er Nedre Foss, omtrent der det ligger en kornsilo, som ble etablert av Bjølsen Valsemølle i 1953. Den er seinere ombygd til studentboliger. Det er kjent at det har vært drevet kornmølle på stedet så langt tilbake som tidlig 1200-tall, da eiendommen tilhørte Hovedøya kloster. Virksomheten ble nedlagt i 1985 etter rundt 800 års drift. Hovedbygget på Nedre Foss gård står ennå og er Grünerløkkas eldste bevarte bygning (fra 1802). På gårdens område, mellom elva og Grünerhagen, ble Nedre Foss park åpnet i 2017.
På vestsida av elva ligger Vulkan-området. Her lå på 1800-tallet Bagaas Brug med sagbruk, stolfabrikk, teglverk, sementfabrikk – og fra 1844 byens første offentlige bad. I 1873 kom Vulkan Jernstøberi, som var spesialister på stålbruer. Området bygges nå ut med skoler, leiligheter, hotell og kulturtilbud.
När det en gång mot afton lider
«När det en gång mot afton lider» er en svensk salme med melodi og tekst av Elsa Eklund. Den ble skrevet i 1927.
Bok-kule
Navnet kommer fra den nederlandsk-amerikanske astronomen Bart Bok som var den første til å beskrive disse objektene i en publikasjon i 1947.
Akerselva
Grünerløkka
Elva, som tidligere var seilbar helt hit opp, passerer så under Grünerbrua. Dette regnes som det eldste kryssingsstedet mellom øst og vest. Ei bru her omtales i samband med feiden mellom baglere og birkebeinere.
Akerselvas videre løp er slakt og svingete med bydelen Ny York på østsida og industri- og kulturbygg på vest, blant annet konsertstedet Blå. Den passerer elvebakkene og parken nedenfor Norsk design- og arkitektursenter (DogA, lokalisert i det som var en transformatorstasjon) og Jakob kirke, går under Ankerbrua og Nybrua, passerer langs vaskegangene ned mot Hausmanns bru. Det har vært en del industri her, og en del gårder i Christian Krohgs gate står faktisk uti elva. På 1800-tallet lå her forstaden Fjerdingen med små og nokså dårlige trehus på østsiden av elva, en bebyggelsestype som også fantes nedover mot Vaterland og Grønland. Elgsletta aktivitetspark mellom elva, Nylandsveien og Lakkegata på Grønland, med sandvolleybaner, ble åpnet i 2009.
När det en gång mot afton lider
Norsk versjon
På norsk bærer den tittelen «Når det en gang mot aften lider».
Akerselva
Det siste strekket
Elva går parallelt med Nylandsveien og passerer Vaterlands bru, som har eksistert siden 1654. Elva går så langs Vaterlandsparken, før den forsvinner i en 500 meter lang kulvert under sporområdet på Oslo sentralstasjon. Da kulverten ble anlagt i 1964, gikk tre hundre båtplasser tapt.
Kulverten er delt i to separate løp, og i det østre løpet er elva åpen for ferdsel med båt. Men siden det er grunt og lavt under taket er det kun mulig å ferdes her med mindre båter, og kun «på eget ansvar». Småbåter kan ferdes i strekket fra fjorden opp til Vaterlands bru, mens det er mulig å padle helt opp til Hausmanns bru.
Etter kulverten kommer elva fram i lyset nede ved Tomtekaia i bakkant av Operaen, eller Nylands mekaniske verksted, som lå der før. Den løper ut i Oslofjorden rett utenfor Operaen, ved den såkalte «Sukkerbiten».
Fotografier
Av den kjente fotografen Anders Beer Wilses bilder av Akerselva er 117 publisert på Digitalt Museum. Inger Munch, malerens søster, har fotografert mye langs Akerselva, og 121 av hennes fotografier ligger på oslobilder.no.
Billedkunst
Mange bildende kunstnere har arbeidet med Akerselva. Engelskmannen John William Edy (1762-1820) malte rundt år 1800 akvarellen som på norsk har fått tittelen «Utsikt fra bordtomtene mot Paleet og Paléhagen». Thomas Fearnley malte Akerselva i 1839, Gerhard Munthe malte «Nybro, Akerselva» i 1883 og Anders Svarstad (1869-1943) malte «Fra Akerselven» i 1908–12 og flere fra områdene ved elva. Rundt forrige århundreskifte malte Thorolf Holmboe (1866-1935) dystre, realistiske bilder fra østkanten, ikke minst fra områdene ved Akerselva.
Frits Thaulow (1842-1906) malte et stort antall bilder fra Akerselva, og er blant dem som er best kjent for billedkunst fra elva og omgivelsene. Bildene oppnår høye priser i vår tid.
Edvard Munch bodde flere steder nær Akerselva og malte fra elva og omgivelsene, blant annet «Akerselva overfor Grünerløkka» (1881-82)
På 2000-tallet har elva blant annet vært motiv for M.M. Malvin, oppvokst på Grünerløkka, som i bildetekst forteller om en laksestim under Grünerbrua. Eva Bjørkvold utga i 2008 boken «Broene over Akerselva» med tusjtegninger av broene.
Det finnes mange tegninger, xylografier og lignende i tidsskrifter som Skilling-Magasin fra annen halvdel av 1800-tallet.
Litteratur
Den første skjønnlitterære skildringen av Akerselva har vi i Oslohumanisten Hallvard Gunnarssøns dikt til Christian IV ved hans hylling som konge på Akershus festning i 1591. Diktet er hyrdepoesi, skrevet på latin, og gjeterne har fått navn fra gresk mytologi:
Oskar Braaten (1881–1939) vokste opp på Sagene og hans forfatterskap hentet stoff fra miljøene han kjente med industri og arbeidsfolk i områdene ved Akerselva og på østkanten ellers. Han utga blant annet skuespillet «Kring fabrikken. Skildringar fraa ein utkant av Kristiania» (1910), romanene «Kammerset. Av billedhugger Leo Dürings papirer» (1917) og «Ulvehiet» (1919), novellesamlingen «Fabrikken. Fortællinger» (1918) og artikkelen «Akerselven» (1918).
Frasen «den smukke Nymphe Azur-Blaa» er fra vers ni i politimester Andreas Bulls dikt «Udsigten fra Egerbjerg ved Christiania», 1792. Ordfører Carl Jeppesens ord ved åpningen av Sannerbrua i 1917 er blitt et kjent bilde på ønsket om å vinne elva tilbake fra industri og forurensning: «Akerselven er blitt en heslig rynke i byens ansikt, men den burde være et smilebånd.»
Sangen Akerselva er skrevet av Vilhelm Dybwad.
Historiske bilder av Marthinius Skøien
Galleriet viser høyoppløste fotografier av Akerelva tatt av Marthinius Skøien, trolig på 1890-tallet. Originalene eies av Riksantikvaren og Nasjonalbiblioteket.
«Elvelangs i fakkellys»
Arrangementet «Elvelangs i fakkellys» ble etablert som del av tusenårsfeiringen høsten 2000. Arrangementet er en vandring ned langs Akerselva med en rekke stasjoner for underholdning. I 2010 var det cirka 1000 frivillige som bidro og nær 40 000 mennesker deltok. «Elvelangs i fakkellys» ble arrangert for 20. gang i 2019, men ble avlyst i 2020 på grunn av den økte smitteriskoen under den pågående koronaviruspandemien. I forbindelse med avlysningen i 2020 ble det opplyst at det årlige deltagerantallet var økt til mellom 30.000 og 40.000.
17. mai-feiring på Kuba
Den flerkulturelle festen «17. mai for alle» har siden 1983 blitt arrangert på Kuba, med mange artister. I 2009 deltok ca. 13 000. I 2009 ble «17. mai for alle» arrangert på Kuba for 27. gang. Det året besøkte også kongeparet arrangementet på Kuba. I 2015 innbød arrangøren SOS Rasisme til et seks timer langt program.
Akerselvas bruer
I en bok utgitt i 2016 er det listet opp 49 broer over Akerseelva. Siden den gang har det kommet til én ny bro ved Fjerdingen slik at det totalt er 50 broer som krysser Akerselva. Tegneren Eva Bjørkvold gav i 2008 ut en kunstbok, Broene over Akerselva, der hun presenterer tusjtegninger av bruene over Akerselva. Hun fant 44 stykker fra Oset anleggsbru ved Maridalsvannet til elvas utløp ved Kulvertbrua ved Operaen i Bjørvika. Ifølge Oslo byleksikon var det 26 bruer over Akerselva, mens Wikipedia på den tiden hadde 33 bruer på sin liste. .
Before Crisis: Final Fantasy VII
Before Crisis: Final Fantasy VII (ビフォア クライシス -ファイナルファンタジーVII-) er et japansk action-rollespill utviklet og utgitt av Square Enix i 2004.
Spillet ble utgitt til mobiltelefoner produsert av NTT DoCoMo. En engelsk versjon har ennå ikke blitt lansert, men det spekuleres i at det amerikanske mobiltelefonselskapet Sprint Nextel skal utgi en engelsk versjon av spillet. Dette har imidlertid ikke blitt verifisert.
Handling
Imidlertid viser det seg at til og med angrepet på presidenten var en omdirigering, og AVALANCHE må også beskytte Rayleigh - en professor som sitter på viktig informasjon. I mellomtiden blir president Shinra mistenkelig ovenfor deres aktiviteter, og tror at noen i organisasjonen deres lekker sensitiv informasjon.
Adolf Hansen
Adolf Viktorinus Hansen (født 22. januar 1936 på Toftir på Færøyene, død 8. september 2002 i Aarhus i Danmark) var en færøysk fiskeskipper og politiker. Han var innvalgt på Lagtinget fra Eysturoy 1978–1988.
Han vokste opp i en fiskerfamilie på Toftir som sønn av Hansina og Anton Hansen. Han tok styrmanns- og skipsførereksamen og arbeidet som fiskeskipper. Han var gift med Marna Clemensen fra Tórshavn og bodde der. I 1975 ble Hansen den første formannen i de færøyske kystfiskernes fellesorganisasjon.
I 1978 gikk kretsen rundt Hansen fra kystfiskermiljøet inn i Framburðsflokkurin, et høyreorientert håndverkerparti rundt lagtingsmann Kjartan Mohr. Partiet fikk navnet Framburðs- og Fiskivinnuflokkurin. Samme år ble Hansen og Mohr innvalgt på Lagtinget, men Mohr ble fritatt på grunn av sykdom. Kystfiskeren Juul Jacobsen møtte for Mohr, og Hansen overtok ledelsen av partiet. Hansen kom i konflikt med det kirkelige miljøet som kom inn i partiet tidlig i 1980-årene, og i 1985 ble han ekskludert fra det som hadde blitt Kristiligi Fólkaflokkurin.
Seksjonsnummer
Et seksjonsnummer er en del av en enhet i det norske eiendomsregisteret, matrikkelen. Den offisielle forkortelsen er snr.
Seksjonering benyttes der en eiendom består av flere selvstendige eierenheter som skal selges og pantsettes hver for seg, og der det ikke er naturlig å dele eiendommen på vanlig måte ved en delingsforretning. Typisk er leilighetsbygg i flere etasjer, forretningsgårder eller en blanding av forretning og leiligheter. En seksjonering kan bestå av to typer seksjoner: boligseksjoner og næringsseksjoner.
Bueengmåler
Bueengmåler (Idaea straminata) er en sommerfugl i gruppen av de egentlige målere (Geometridae). Den er funnet nord til Møre og Romsdal i Norge.
Perleporten (Trond Erics)
Perleporten er et musikkalbum utgitt av Trond Erics i 2005.
Bueengmåler
Utseende
En middelsstor (vingespenn 24 – 28 mm), slank, gråhvit til blekt brunlig måler. Vingene har tre, ofte utydelige, smale, grå tverrbånd og hver vinge har en liten, svart flekk litt foran midten. Spredte, mørkere skjell kan forekomme. Larven er litt knudrete, mørkt gråbrun, på ryggen med mørke, timeglass-formede flekker.
Seksjonsnummer
Det er flere krav som må være oppfylt for at seksjonering kan finne sted:
En begjæring om seksjonering skal sendes til kommunen. Dersom vilkårene for seksjonering er til stede, skal kommunen gi tillatelse til seksjonering.
En vanlig måte å skrive betegnelsen for en seksjonsenhet på er f.eks. 17/235, snr.2, der 17 er gårdsnummeret, 235 er bruksnummeret snr.2 er seksjonsnummeret. En annen skrivemåte er ''gnr. 17, bnr. 235, snr. 2''.
Wilh. Wilhelmsen
'''Wilh. Wilhelmsen Holding ASA''' (ose: WWI) er et norsk maritimt industriselskap. Det er Norges største selskap innen maritim virksomhet og ett av de største i verden. Selskapet var i lang tid Norges største rederi; i dag fokuserer selskapet på logistikk- og maritime servicetjenester, mens rederivirksomhet er skilt ut til det deleide norsk–svenske selskapet Wallenius Wilhelmsen. Wilhelmsengruppen leverer produkter og tjenester til over halvparten av verdens handelsflåte, samt mannskap og teknisk kompetanse til noen av verdens største skip. Selskapet har også engasjert seg innen fornybar energi, alternativt drivstoff samt offshore- og teknologi-næringen.
Philadelphia
Philadelphia er en amerikansk by i delstaten Pennsylvania og dekker hele fylket Philadelphia County. Byen ligger i det nordøstlige USA ved sammenløpet av elvene Schuylkill og Delaware. Byen er det økonomiske og kulturelle senteret i Delawaredalen. Den er den femte mest folkerike byen i USA og dens kjerne er den sjette største storbyområde i landet. Befolkningen utgjorde 1 526 006 i 2010; og er beregnet til å utgjøre 1 560 297 i 2014.
Historie
Byen ble grunnlagt i 1682 av kvekeren William Penn for å være hovedstaden i Pennsylvania-kolonien. I løpet av den amerikanske revolusjon spilte Philadelphia en avgjørende rolle som møtested for USAs landsfedre og som undertegnet den amerikanske uavhengighetserklæringen i 1776 og USAs grunnlov (konstitusjonen) i 1787. Philadelphia var den ene av nasjonen hovedsteder under den amerikanske uavhengighetskrigen og byen fungerte som en midlertidig hovedstad da Washington, D.C. var under bygging. I løpet av 1800-tallet ble Philadelphia et betydelig industrisenter og nav for jernbanen, og vokste grunnet tilstrømning fra europeiske innvandrere. Det ble et mål for afroamerikanere under flukten fra Sørstatene og ble mer enn 2 millioner innbyggere ved 1950. Som følge av tallrike protester og opptøyer fra borgerrettsforkjempere og andre, fikk byen noen tiår med høy kriminalitet og gikk nær konkurs på 1980-tallet. Revitaliseringen begynte på 1990-tallet med gentrifiseringen som snudde mange nabolag og snudde dets flere tiår lange trend med minskning i folketallet.
Byen er senteret for økonomisk aktivitet i Pennsylvania og er hjemmet for Philadelphia-børsen (NASDAQ OMX PHLX), den eldste børsen i USA, grunnlagt i 1790. Byen er også kjent for sin kunst og kultur. Byen har flere utendørsstatuer og veggmalerier enn noen annen amerikansk by. Philadelphias Fairmount Park er den største urbane offentlige parkanlegget i verden. Kjøkkenet i Philadelphia er preget av byens store etniske og mangfoldige tilstrømning av innvandrere. Regionens historie, kultur og attraksjoner har skaffet inntekter på 10 milliarder dollar fra over 39 millioner innenlandske turister i 2013.
Bueengmåler
Levevis
Denne arten har larver som lever på løvetann (Taraxacum spp.) og tungras (Polygonum spp.), til dels på visne blader. Den overvintrer som larve og forpupper seg om våren. De voksne målerne flyr i juni – juli.
Wilh. Wilhelmsen
Wilhelmsen har hovedkontor på Lysaker i Bærum og er notert på Oslo Børs. Gruppen har et nettverk som omfatter 15 000 medarbeidere, inkludert seilende, fordelt på 241 kontorer i 62 land. Når deleide selskap inkluderes, teller gruppens ansatte over 21 000 fordelt på nærmere 450 kontorer i 75 land.
Bueengmåler
Utbredelse
Arten finnes over det meste av Europa, unntatt lengst i nord, og i Nord-Afrika. I Norge er den funnet nord til Møre og Romsdal, men den er uvanlig på Vestlandet.
Wilh. Wilhelmsen
Wilh. Wilhelmsen ble grunnlagt i 1861 i Tønsberg og er navngitt etter grunnleggeren Wilhelm Wilhelmsen; hans etterkommere eier majoriteten av selskapet og familieaksjene er fordelt på familiene Wilhelmsen, Paus og Juell. De fleste aksjene kontrolleres gjennom familieselskapet Tallyman.
William E. Metzger
William Ernest Metzger (født 30. september 1868, død 11. april 1933) var en bilpioner og bilselger fra Detroit. Han startet en av de første bilforretninger i USA og deltok i utviklingen av de mange tidlige bilfabrikker deriblant Cadillac Automobile Company og E-M-F Company, hvor «M» står for hans navn.
Philadelphia
Annet
Navnet på byen betyr «nestekjærlighetens by» på gresk, og er navnet på en av de syv menighetene som omtales i Johannes' åpenbaring i Det nye testamente.
Byen er hjem til University of Pennsylvania, et av de åtte Ivy League-universitetene.
William E. Metzger
Tidlig liv
William Metzger ble født i Peru i Illinois i 1868. Ti år gammel flyttet han til Detroit sammen med sin far; han ble uteksaminert fra Detroit High School i 1885. og fikk omgående jobb i en møbelforretning..
Biler og Cadillac
I 1895 besøkte Metzger verdens første bilutstilling i London. Overveldet av det han så, ville han se fabrikkene og han besøkte Gottlieb Daimler og Karl Benz, som da var de ledende bilfabrikanter i verden (albeit med mindre enn 200 bygde biler hver). Han returnerte til Detroit overbevist om bilens fremtid, og omgående solgte han sine aksjeer i Huber & Metzger.
Metzger bygde det første utstillingslokale i en amerikansk bilforretning som åpnet 7. juni 1897, som solgte elektriske biler. Det følgende år la Metzger til dampdrevne biler, så besindrevne biler bygget av forskjellige fabrikker. I 1899 startet Metzger med å selge biler bygget av Oldsmobile; og i juni solgte Metzger den første Oldsmobile.
I1899 hjalp Metzger til med å orgnisere Detroits motormesse, bare den andre av sitt slag. Året etter hjalp han til med å organisere New York Auto Show i New Yorks Madison Square Garden.
Sent på 1920-tallet dreide Metzger sin interesse mot fly. Han var blitt en god venn av brødrene Wright, og følte at USA trengte flere flyfabrikker. I 1926, hjalp han Edward Stinson med å danne Stinson Aircraft Company. Året etter organiserte han den første amerikanske flyutstilling i Detroit. I 1929 organiserte han Cadillac Aircraft Co. Selskapet bygde teknisk sett overlegne fly, men depresjonen skadet selskapet, og det fikk ingen fremtid.
Wilh. Wilhelmsen
Historie
Firmaet ble grunnlagt i 1861 i Tønsberg av Wilhelm Wilhelmsen (1839–1910), som drev med skipsmegling og salg av skipsutstyr. Kjøpet av en andel i skipet «Mathilde» i 1864 markerte starten for rederidriften til selskapet, og i 1886 var Wilhelm Wilhelmsen blitt byens største skipsreder med 11 skip. Hans sønn Halfdan Wilhelmsen (1864–1923) viste tidlig forretningsteft, og var blant pionérene i overgangen fra seilskip til dampskip. Hans overbevisning om at dampskip var fremtiden resulterte, til dels mot farens vilje, i kjøpet av dampfrakteren «Talabot» i 1887. Skipet var umiddelbart lønnsomt, og tjente inn 28 prosent av salgssummen allerede det første året. Resultatet var så godt at forbokstaven T fra da av ble synonymt med Wilh. Wilhelmsens skip. Lillebroren til Halfdan, Wilhelm Wilhelmsen (1872–1955), gjorde karrière som sjømann før han i 1904 ble partner i selskapet til sin far og bror. Grunnleggeren Wilhelm døde etter et slag i 1910.
Ben Wright
Ben Wright (født 1. juli 1980 i Münster) er en engelsk fotballspiller, som spiller for Macclesfield Town FC. Han har tidligere spilt for blant annet Bristol City, Viking. Fra 2003 til 2007 var han i Start.
Wilh. Wilhelmsen
Historie
Fra 1902 og fremover ble alle Wilhelmsens skip «kledd i kjole og hvitt»: svarte skip med en hvit horisontal linje over skroget og hvite overbygninger. I tillegg fikk de to lyseblå horisontale striper på den svarte skorsteinen. Disse kjennemerkene, sammen med T-navnene, gjorde skipene gjenkjennelige. De blå skorsteinsstripene var senere opphav til uttrykket «Wilhelmsen Lines, black and blue», som ble ført på alle Wilhelmsens skip.
La Chrysalide et le Papillon d’or
La Chrysalide et le Papillon d'or er en fransk stumfilm fra 1901 regissert av Georges Méliès.
Ben Wright
I 2004 scoret han 15 mål for Start i 1. divisjon under Tom Nordlies ledelse. Høsten 2006 var han utlånt til Moss FK. Etter 2006-sesongen flyttet Wright tilbake til England og spilte for Lincoln City FC, før han gikk til Macclesfield.
Wilh. Wilhelmsen
Historie
I tiårene som fulgte bygget Wilhelmsen seg opp i utenriksfart. Bulkskipene Tellus og Themis var med sine 13 000 dødvekttonn verdens største tørrlastskip da de ble levert i 1911, og fraktet kull fra Canada til Rotterdam. Samme år etablerte Wilhelmsen sammen med et annet norsk rederi, Faernley & Eger, Den Norske Afrika- og Australielinie (NAAL), som begynnelsen på Wilhelmsens linjefart. I tillegg kontraherte Wilhelmsen fra 1912 og de kommende årene 10 oljetankere, som på den tiden utgjorde 92 % av Norges totale flåte av slike skip. Disse og andre skip bygget i Storbritannia forble under britisk kontroll gjennom første verdenskrig.
I 1917 ble selskapets hovedkontor flyttet til Oslo, men Tønsberg forble hjemmehavn for alle skip.
Fearnley & Eger ble kjøpt ut av NAAL og Norge - Mexico Gulf Linjen i 1927, og etter dette erstattet "Wilhelmsen Lines" alle tidligere individuelle linjenavn. Linjefart med motorskip ble satsingsområdet fremover, under slagordet "For Speed and Service". Et samarbeid med Barber Steamship Company i USA etablerte linjefart mellom USAs vestkyst til fjerne østen, og raske og mer hydrodynamiske skip gjorde det mulig å få verdifull returlast av ull fra Australia til Europa.
Under andre verdenskrig seilte 44 av 54 Wilhelmsen-skip for de allierte via Nortraship. De resterende var fanget i tyskkontrollerte farvann. I løpet av krigen gikk 26 skip ned og 52 sjømenn døde. Etter krigen tok selskapet fatt på den store oppgaven med å gjenoppbygge linjefarten, til dels ved hjelp av et stort nybyggprogram. Ved selskapets 100-årsjubileum i 1961 besto flåten av 52 linjeskip, og i tillegg ni oljetankere. Tankskipene brukte, med datidens rater, kortere tid på å nedbetale lån enn lasteskipene: i 1956-57 tjente Wilhelmsen mer på sine syv oljetankere enn på de 52 lasteskipene kombinert.
Fra 1970 og utover ble linjefarten i Wilhelmsen fokusert på container og roll-on-roll-off- carriers (roro), i stor grad i samarbeid med ulike europeiske partnere. Dette ble gjort med skip som kombinerte rullende last og containere (RoCon), og senere med rene bilskip. Også samarbeidet med Barber i USA fortsatte med RoCon-skip, og i 1975 tok Wilhelmsen over fullt eierskap av Barber Lines. I tillegg hadde Wilhelmsen både oljetankere og tørrlastskip i linjefart.
En stor nysatsing på 70-tallet ble Wilhelmsen Offshore Services (WOS), eid 50 % av Wilhelmsen, som gikk inn i oljeindustrien med supplyskip og borerigger. Fra 1972 og de neste 15 årene ble over 30 supplyskip og skip for andre støttefunksjoner satt inn i flåten.
I 1978 overtok fjerde generasjons hovedeiere, Wilhelm Wilhelmsen (1937–2020), Finn Wilhelmsen (1939–2013), Cecilie Paus (f. 1943) og Helen Juell (f. 1947), etter faren Tom Wilhelmsen; mens firmaet tidligere kun hadde gått videre til sønner la fjerde generasjon vekt på å dele firmaet likt mellom brødre og søstre. Finn Wilhelmsen var professor i sosialantropologi og bodde 40 år i USA, hans datter Hannah Wilhelmsen (f 1994) er gjennom et holdingselskap nest største eier i rederiet.
Da fraktmarkedet for olje kollapset i 1979 og oljeprisen raste i 1985 var krisen nær for Wilhelmsen. Ansatte ble sagt opp, skip og aksjer solgt, lån refinansiert og selskapet restrukturert. Denne restruktureringen bar frukter, og etter å ha samlet all aktivitet innen linjefart i en "round-the-world"-tjeneste ble Wilhelmsen Lines igjen en av de store aktørene innenfor dette segmentet.
Den 8 september 1989 mistet rederiet 50 ansatte i Partnair-ulykken. Et fly fra Partnair skulle frakte ansatte i rederiet til en stabelavløpning i Hamburg men flyet havarerte like utenfor Hirtshals i Danmark. 5 bestningsmedlemmer mistet også livet i ulykken.
De siste årene har konsernet utvidet satsingsområdene sine; først ved maritime tjenester inkludert ship management, marine products og ship agency. Deretter i nyere tid har de sett på offshore vind og logistikk relatert til olje og gas industrien samt det norske forsvaret.
I 2017 bestemte konsernet seg for å slå sammen sin rederivirksomhet med ro-ro-skip med det svenske selskapet Wallenius for å danne selskapet Wallenius Wilhelmsen ASA, som er et selvstendig børsnotert selskap med Wallenius og Wilh. Wilhelmsen som hovedaksjonærer. Det norske selskapet Wilh. Wilhelmsen eier ikke lengre skip direkte, og fokuserer på logistikk- og maritime tjenester.